b'\n_START_ARTICLE_\nGerhard-Alfred B\xc3\xa4rsdorf\n_START_SECTION_\n\xc5\xbdivljenjepis\n_START_PARAGRAPH_\nGerhard-Alfred B\xc3\xa4rsdorf je julija 1943 prostovoljno pristopil k novo ustanovljeni enoti enosede\xc5\xbenih no\xc4\x8dnih lovcev, JG Herrmann. Enoto je sestavil major Hajo Herrmann, po katerem je tudi dobila ime, naloga enote pa je bila ustaviti angle\xc5\xa1ke no\xc4\x8dne fombni\xc5\xa1ke napade na Nem\xc4\x8dijo. Poro\xc4\x8dnik B\xc3\xa4rsdorf je bil dodeljen k Stabsstafflu II./JG Hermann, ki je imel bazo v mestu Rheine, opremljen pa je bil z lovci Focke-Wulf Fw 190 A._NEWLINE_Svojo prvo zra\xc4\x8dno zmago je dosegel v no\xc4\x8di z 29. na 30. julij, ko je sestrelil britanki te\xc5\xbeki bombnik Avro Lancaster. Ta Lancaster je bil eden od 777. bombnikov, ki so to no\xc4\x8d napadli Hamburg. Naslednjo no\xc4\x8d je B\xc3\xa4rsdorf sestrelil \xc5\xa1e enega Lancastra iz formacije, ki je napadala Remscheid. Septembra 1943 se je II./JG Herrmann preformirala in prevzela novo ime, II./JG 300. V no\xc4\x8di s 3. na 4. september je B\xc3\xa4rsdorf sestrelil dva Lancastra, za katera pa ni dobil uradne potrditve. Naslednjega Lancastra je sestrelil v bli\xc5\xbeini Frankfurta, a tudi za tega ni dobil uradne potrditve._NEWLINE_Od decembra 1943 je II./JG 300 opravljala dnevne lovske naloge, B\xc3\xa4rsdorf pa je 22. februarja 1944 dosegel svojo prvo dnevno zra\xc4\x8dno zmago, ko je sestrelil ameri\xc5\xa1ki te\xc5\xbeki bombnik Boeing B-17 v bli\xc5\xbeini G\xc3\xb6ttingena. Ta zmaga je bila uradno \xc5\xa1ele njegova tretja. Julija 1944 je bil B\xc3\xa4rsdorf preme\xc5\xa1\xc4\x8den v Geschwaderstab JG 300, ki je imel bazo v Bad W\xc3\xb6rishofenu. 25. julija je sodeloval v akciji, ko so nem\xc5\xa1ki lovci poleteli proti ameri\xc5\xa1ki bombni\xc5\xa1ki formaciji, v kateri je bilo 475 \xc5\xa1tirimotornih strate\xc5\xa1kih bombnikov in 174 spremljevalnih lovcev, ki so bili na poti bombardirati Linz v Avstriji. V Spopadu je B\xc3\xa4rsdorf sestrelil en bobmnik Consolidated B-24 Liberator, s katerim je dosegel svojo peto zmago in si zagotovil status letalskega asa. Naslednji dan je sodeloval v novi akciji, ko je njegova enota prestregla formacijo, sestavljeno iz 425 bombnikov in 366 spremljevalnih lovcev 15. ameri\xc5\xa1ke armadne letalske skupine, ki je imela nalogo napasti obmo\xc4\x8dje Dunaja. B\xc3\xa4rsdorf je v spopadu sestrelil dve lete\xc4\x8di trdnjavi, od katerih so mu v Berlinu priznali samo eno. 28. julija 1944 se je enota spet dvignila v zrak, da bi prestregla ameri\xc5\xa1ko bombn\xc5\xa1ko formacijo, ki je imela nalogo bombardirati industrijske obrate v obmo\xc4\x8dju Merseburg-Leuna. V spopadu, ki je sledil je B\xc3\xa4rsdorf sestrelil eno lete\xc4\x8do trdnjavo, nato pa je tr\xc4\x8dil v Messerschmitt Bf-109, ki ga je pilotiral Friedrich-Wilhelm Schenk iz 2./JG 300. B\xc3\xa4rsdorf je umrl v razbitinah svojega Fw 190 A-8 (W.Nr. 172 997) \xe2\x80\x9cRumeni 7\xe2\x80\x9d dva kilometra od Gehrena blizu Erfurta._NEWLINE_Gerhard B\xc3\xa4rsdorf je v svoji karieri dosegel sedem potrjenih zra\xc4\x8dnih zmag. Sam je prijavil \xc5\xa1e pet dodatnih zmag, ki pa niso bile potrjene. Vse zmage je dosegel pri obrambi rajha, vsa sestreljena letala pa so bili \xc5\xa1tirimotorni bombniki.'